Nils Slaatto

Nils Slaatto (født 22. juni 1923, død 16. mars 2001) var en norsk arkitekt.

Biografi 
Nils Slaatto ble født på Lillehammer, Oppland, Norge den 23. juni 1923. Faren, O. Eindride Slaatto, var arkitekt i Oslo årene mellom de to verdenskrigene som arbeidet innen funksjonalismen. Moren, Anine Wollebæk, som kom fra Lillehammer og var også utdannet arkitekt, men praktiserte aldri yrket.

I 1938-39 utdannet Nils Slaatto seg i snekkerfaget før han begynte på avdelingen for arkitektur ved Norges tekniske høgskole hvor han ble uteksaminert i 1947.

Perioden etter krigen bød på tallrike oppgaver. De mest krevende var gjenoppbyggingen av Nord-Norge etter at den brente jords taktikk var benyttet der i de siste fasene av krigen. Slaatto deltok i gjenreisningen av Finnmark som distriktsarkitekt i Vadsø og Tana fra 1948 til 1950. 

I 1949 giftet Slaatto seg med Margit Bleken fra Trondheim, søster til den kjente norske kunstneren Håkon Bleken. Da de flyttet til Oslo begynte Slaatto som leder av Bøndenes Bygningskontor. Her møtte han arkitekten Kjell Lund som også kom fra Lillehammer, og som i tillegg også hadde fått sin utdannelse ved Norges tekniske høgskole.

Som unge hadde både Slaatto og Lund vandret rundt på Maihaugen. De var påvirket av denne norske trearkitekturen, i det de tilpasset gamle teknikker til moderne produksjonskrav.  Et eksempel er «Ålhytta» i Hallingdal, tegnet i samarbeid med Jon Haug.

I 1957 ble Lund og Slaatto invitert til å delta i en lukket konkurranse om utvidelsen av  fylkeslandbruksskolen i Hvam i Akershus.  I 1958, etter å ha vunnet konkurransen, var det mulig for dem å starte arkitektfirmaet Kjell Lund og Nils Slaatto, et partnerskap som varte i fire tiår. Arkitektfirmaet stod blant annet bak St. Hallvard kirke og kloster i Oslo, som de ble tildelt Sundts premie for i 1966-69 og Houens fonds diplom for i 1975, og som ble fredet 29. januar 2012. I 1988 skiftet selskapet navn til Lund & Slaatto Arkitekter AS.  Kjell Lund var en arkitekt/partner i Lund & Slaatto Arkitekter AS inntil høsten 2002.

Utvalgte arbeider 

 1964 – Asker rådhus
 1966 – Ålhytta
 1966 - St. Hallvard kirke og kloster
 1971 – Chateau Neuf
 1976 – Det norske Veritas I

Verv (utvalg) 
 1968–70: Visepresident Norske arkitekters landsforbund
 1965–70: Medlem av redaksjonen i Bonytt
 1968–70: Medlem av styret til den nasjonale foreningen for anvendt kunst
 1965–68: Foreleser ved arkiteturskolen i Oslo
 1965–68: Foreleser ved arktekturfakultet, Norges teknisk-naturvitenskapelige universitet

 Medlem av juryen for norske og skandinaviske arktektkonkurranser
 1968 – Bydelen Pispala i Tammerfors, Finland
 1980 – Musikk og konferansesenter, Björneborg, Finland
 1985 – Havnen i København, Danmark
 1988 – U.L.T. avisbygning, Västerås, Sverige

Referanser

Utvalgte bøker om Lund & Slaattos arbeid 
 Lund & Slaatto, av Ulf Grønvold, ISBN 82-00-02633-7
 Moe, Ingvild Simers; Eidsvolls plass og Studenterlunden En studie av byrommets funksjonelle, estetiske og symbolske kvaliteter med utgangspunkt i Lund og Slaattos engasjement på 1970- og 80-tallet, Hovedoppgave i Kunsthistorie UiO 2006

Eksterne lenker 
  Lund & Slaatto
 
 

 
Personer fra Lillehammer kommune
Fødsler i 1923
Dødsfall i 2002